Държавен вестник, бр. 58, 2025 г., стр. 99

БРОЙ  58	
Д Ъ Р Ж А В Е Н  В Е С Т Н И К 	
СТР.  99   
(6) На определените места за миене, къпане 
и пране се осигурява отвеждане на използ­
ваната вода.
(7) Къпането и прането на военнослуже­
щите освен на определените за тази цел места 
може да се извършва и в полевите автобани 
или обществените бани на близките населени 
места.
(8) При къпането на военнослужещите в 
открити водоизточници командирът (начал­
никът) на военното формирование назначава 
дежурен офицер, дежурни спасители и меди­
цинско лице.
Чл. 480. Тютюнопушенето в района на 
лагера се разрешава само на определените и 
оборудвани за тази цел места.
Чл. 481. Отпадъците в района на лагера 
се събират и се извозват на определени за 
целта места.
Чл. 482. Полите на палатките могат да се 
повдигат, когато температурите и времето 
позволяват това.
Чл. 483. Пътищата и пътеките между па­
латките се поливат с вода при сухо и горещо 
време.
Чл. 484. (1) Командирът (началникът) на 
военното формирование назначава дежурен по 
полеви продоволствен пункт, който изпълнява 
задълженията на дежурен по хранителен блок 
в лагера (когато храненето е организирано от 
военното формирование). 
(2) Когато храненето на личния състав се 
извършва от външен изпълнител, се спазват 
клаузите по сключения с него договор.
Чл. 485. (1) При построяването на полевия 
продоволствен пункт на лагера се определят:
1. място за полевите кухни и за транспорт­
ните средства;
2. място за огнище;
3. място за съхраняване на съдовете с вода;
4. площадка за почистване и измиване на 
зеленчуците, снабдена с отводнителен канал, 
и яма за използваната вода;
5. площадка за измиване на съдовете, 
снабдена с отводнителен канал, и яма за 
използваната вода;
6. място за съхраняване на чистите съдове;
7. място за съхраняване на инвентара към 
кухнята (черпаци, ножове, дъски за обработва­
не на зеленчуци, месо и др.);
8. място за раздаване на готовата храна;
9. място за раздаване на вода;
10. място за предаване и приемане на хра­
нителните продукти;
11. площадка за горивните материали (дърва 
или промишлен газьол); 
12. съдове за отпадъци;
13. място за разполагане на противопожар­
но табло с необходимия инвентар за гасене 
на пожар.
(2) Районът на полевия продоволствен пункт 
и определените в него места се обозначават 
с табелки.
(3) Забранява се влизането в района на 
външни лица, които не са от състава на по­
левия продоволствен пункт.
Чл. 486. Храната се приготвя съгласно 
меню-разкладката за деня при спазване изиск­
ванията за отчет на материалните ресурси.
Чл. 487. (1) Медицинското осигуряване 
на военнослужещите в района на лагера се 
извършва при условията и по реда, уточнен в 
този устав, а при възникване на епидемична 
обстановка или форсмажорни обстоятелст­
ва (земетресения, наводнения, пожари и 
др.) – съг­ласно писмените актове на компе­
тентните здравни органи, на министъра на 
отбраната и командирите/началниците.
(2) Нуждаещите се от медицинска помощ 
военнослужещи се изпращат в полевия ме­
дицински пункт или в лечебно заведение на 
най-близкото населено място.
Чл. 488. (1) Разпределението на времето 
в района на лагера се определя със заповед 
на командира (началника) на военното фор­
мирование.
(2) Закуската, обядът и вечерята се про­
веждат съгласно този устав от длъжностните 
лица в полевия лагер.
Чл. 489. (1) Храненето на военнослужещите 
в района на лагера се извършва в полевата 
столова по ред, определен от командира (на­
чалника) на военното формирование.
(2) Командирът и неговите заместници или 
началникът на лагера ежедневно контролират 
организацията на храненето на личния състав.
Чл. 490. (1) Командирите (началниците) 
контролират и изискват спазване на здрав­
но-хигиенните изисквания при приготвянето 
на храната и поддържането на съдовете в 
полевите продоволствени пунктове, а при 
доставка на храна по договор (кетъринг) – и 
проверка на годността, качеството и коли­
чеството на същата. 
(2) Казанчетата за храна на ротите (ба­
тареите, звената) се почистват веднага след 
хранене и се измиват с вряла вода или се 
обеззаразяват в полевия продоволствен пункт 
преди следващото получаване на храната.
(3) Командният състав на ротата (батареята) 
е длъжен своевременно да проверява нали­
чието и измиването на съдовете и приборите 
за хранене. 
Чл. 491. Организацията за изпълнение на 
службата от денонощния наряд в лагера, както 
и изпълнението на служебните задължения 
на длъжностните лица от него се извършват 
при условията и по реда съгласно този устав 
и при спазване на следните особености:
1. началникът на лагера назначава със 
заповед само дежурен по лагер, чиито задъл­